разсмотря́я ѻ́вѣхъ страда̂нія, ѻ́вѣхъ же и по́двиги, посе́мъ удивля́яся снисхожде́нію гдс̑а на́шегѡ іи҃са хрс̑та̀, житію̀ єгѡ̀ въ мі́рѣ се́мъ, пречи̂стымъ стрс̑тя́мъ єгѡ̀, кресту̀, сме́рти, погребе́нію, воскресе́нію, вознесе́нію, прише́ствію ст҃а́гѡ дх҃а, неизречє́ннымъ чудесє́мъ, при́снѡ и на вся́къ де́нь быва́ємымъ, раю̀, вѣнцє́мъ, сыноположе́нію, єгѡ́же сподо́би ны̀, и всему̀, є́же ѡбдержи́тъ бж҃е́ственное писа́ніе, и бѡ́льшая помышля́я ужаса́ется, разсмотря́я человѣколю́біе бж҃іе, трепе́щетъ и удивля́ется долготерпѣ́нію, и снисхожде́нію єгѡ̀ къ на́мъ, и сѣ́туетъ ѡ тщетѣ̀, ю́же пострада̀ єстество̀ на́ше: глаго́лю же ѡ агг҃лови́дномъ безстра́стіи, ѡ раѝ, и ѡ всѣ́хъ благи́хъ, изъ̑ ни́хже испадо́хомъ, и ѡ всѣ́хъ ѕлы́хъ, въ ни́хже впадо́хомъ, глаго́лю же ѡ де́мѡнѣхъ, ѡ страсте́хъ и грѣсѣ̀: и сокруша́ется душе́ю, размышля́я, коли́кѡ ѕѡ́лъ произы́де ѿ ѕло́бы на́шея и кова́рства де́монѡвъ